b'\n_START_ARTICLE_\nAlmandin\n_START_SECTION_\nNahajali\xc5\xa1\xc4\x8da\n_START_PARAGRAPH_\nAlmandin je precej pogost mineral v granatonosnih prodih v \xc5\xa0ri Lanki, zato so ga nekdaj imenovali cejlonski rubin. Kamni z bolj vijoli\xc4\x8dnim odtenkom so se po starodavnem mestu Pegu v Siriji pogosto imenovali sirijski granati.  Veliko nahajali\xc5\xa1\xc4\x8de drobnih almandinov so pred nekaj leti odkrili v Severnem teritoriju v Avstraliji, kjer so jih najprej imeli za rubine in jih zato nekaj \xc4\x8dasa imenovali avstralski rubini._NEWLINE_Almandini so zelo raz\xc5\xa1irjeni. Kot fini rombski dodekaedri, ki so zna\xc4\x8dilna oblika granatov, se pojavljajo v skrilavcih v Zillertalu na Tirolskem, kjer jih v\xc4\x8dasih tudi brusijo in polirajo. Almandin, v katerem je \xc5\xbeelezo delno zamenjano z magnezijem, so odkrili v Luisenfeldu v Nem\xc5\xa1ki Vzhodni Afriki. Fini kristali almandina se pojavljejo tudi v sljudnih skrilavcih na Aljaski. Grobe vrste almandina se pogosto drobijo in uporabljajo kot abrazivi. _NEWLINE_V Sloveniji se almandine najde na Pohorju, vendar nimajo razvitih kristalnih oblik.'